અમદાવાદ: કર્ણાવતી ક્લબના ર૩ ડિરેક્ટરની તાજેતરમાં ચૂંટણી યોજાઈ હતી, જેમાં મેમ્બર્સ પાવર પેનલના તમામે તમામ ર૩ સભ્ય ચૂંટાઈ અાવ્યા હતા. અા નવા ર૩ સભ્ય ડિરેક્ટરપદે ચૂંટાઈ અાવ્યા બાદ ક્લબના નવા પ્રેસિડેન્ટ અને અન્ય હોદ્દેદારોની નિમણૂક હજુ સુધી કરવામાં અાવી નથી, જોકે અા અંગે અાજે સાંજે પ્રમુખપદનું કોકડું ઉકેલાઈ જશે તેમ મેમ્બર પાવર પેનલના અગ્રણી અજય પટેલે જણાવ્યું હતું કે અાજે સાંજે ક્લબના બોર્ડ અોફ ડિરેક્ટર્સની બેઠક મળવાની છે. અા બેઠકમાં પ્રમુખપદ અને અન્ય હોદ્દેદારોની નિમણૂક અંગેની ચર્ચા-વિચારણા કરીને નામ ફાઈનલ થઈ જશે.